Millal te viimati naersite nii, et diafragma rappus ja silmist voolasid pisarad? Tegelikult peaks seda tegema iga päev (vähemalt) korra, see garanteeib teile vaimse tervise. Kõrvaltvaatajale jätate te ilmselt suhteliselt kohtlase mulje selliselt teolt tabatuna - laialiläinud ripsmetušš pandakaru silmades, higine punane nägu, kontollimatu kriiskav naer, vappuvad volüümid, õhus siia sinna vehkivad ihuliikmed -  aga just sellist vaatepilti pakkusime me mõni päev tagasi, kui Iidal oli sünnipäev. Iida vahtis meid oma pika tuka alt põlglikult ja ütles kaheteistaastase maailma ja iseendaga tülis oleva etteheitva häälega: "Issand kui nõmedad te olete"